stanford-oval/wikipedia huggingface dataset:
Warlord (Yung Leanin albumi)
Arvostelut

HipHopDX: 3.4/5
Tiny Mix Tapes:
Água de Beber

Água de Beber (suom. Juomavesi) on Antônio Carlos Jobimin säveltämä ja Vinícius de Moraesin sanoittama bossa nova -kappale vuodelta 1961. Jobim julkaisi instrumentaaliversion albumillaan The Composer of ”Desafinado”, Plays vuonna 1963, ja kappale on sittemmin esitetty useissa eri muodoissa niin laulettuna kuin instrumentaalinakin. Kappaleen ovat Jobimin lisäksi äänittäneet muun muassa Astrud Gilberto, Ella Fitzgerald, Frank Sinatra, Charlie Byrd, Al Jarreau, Toninho Horta ja Carola.
Kappaleen nimi tarkoittaa ”juomavettä”. Portugalin oikeinkirjoituksen mukainen kirjoitusasu on ”Água de Beber”, mutta aksenttimerkki jätetään yleensä kirjoittamatta niin portugalin- kuin vieraskielisissäkin julkaisuissa. Englanniksi kappaletta on esitetty Norman Gimbelin kirjoittamilla sanoilla nimillä ”Water to Drink” ja ”Drinking Water”.
Aiheesta muualla

Matthew Greenwald: Agua de Beber AllMusic. Viitattu 22.7.2010. (englanniksi)[vanhentunut linkki]
Wikijunior

Wikijuniorin mahdollinen tunnus.
Wikijunior on Wikimedian hanke, jonka tavoitteena on kerätä ilmaisia lasten kirjoja eri kielten Wikibooks-projekteihin. Wikijunioria rahoittaa Beck Foundation.
Hankkeen historia

Beck Foundation otti yhteyttä Wikimediaan, esitti ajatuksen ja tarjosi suuren rahasumman hankkeen kehittämiseen. Wikimedia Foundationin hallitus hyväksyi esityksen 16. lokakuuta 2004. Sisällön kehittäminen alkoi Wikikirjastossa 7. marraskuuta 2004.
Aiheesta muualla

Hankkeen koordinointisivu Meta-Wikissä (englanniksi)
Wikijunior suomeksi
Ágras

| Ágras Άγρας |
| --- | --- |
 Ágras-järveä.
Valtiot:  Kreikka
Paikkakunta:  Édessa, Pélla, Keski-Makedonia
Koordinaatit:  40°48′19″N, 22°00′13″E
Mittaustietoja
Pinnankorkeus:  470 m
Pinta-ala:  7 – 10 km²
Suurin syvyys:  6 m
 fiÁgras 
Ágras (kreik. Άγρας eli (Τεχνητή) Λίμνη Άγρα, (Technití) Límni Ágra, Ágraksen tekojärvi) on tekojärvi Makedoniassa Pohjois-Kreikassa. Sen pinta-ala on vuodenajasta ja lähteestä riippuen noin 7–10 neliökilometriä ja suurin syvyys noin 6 metriä.
Ágras-järveä.
Ágras-järvi sijaitsee Édessan kunnassa Péllan alueyksikössä noin 470 metrin korkeudella merenpinnasta laskettuna. Järvi luotiin vuonna 1953 sähköntuotannon tarpeisiin. Ajan myötä se on kehittynyt paikallisesti merkittäväksi kosteikkoekosysteemiksi. Järvi on osa kahta Natura 2000 -aluetta, joista toinen on luontodirektiivin mukainen ja kooltaan 1 196 hehtaaria, ja toinen lintudirektiivin mukainen ja kooltaan 1 389 hehtaaria.
Aiheesta muualla

Kuvia tai muita tiedostoja aiheesta Ágras Wikimedia Commonsissa
WordPress Photo Directory

| WordPress Photo Directory |
| --- | --- |
Verkkosivusto:  wordpress.org/photos
Tyyppi:  kuva-arkisto
Kielet:  monikielinen
Omistaja:  WordPress Foundation
Kehittäjä:  WordPress-projekti
Sisällön lisenssi:  CC Nolla
Ohjelmiston lisenssi:  GNU GPLv2
Nykyinen tila:  aktiivinen
WordPress Photo Directory on WordPress-projektin ylläpitämä avoimen lähdekoodin kuvahakemisto avoimille kuville. Kaikki palvelun kuvat on lisensoitu avoimella CC Nolla -lisensillä. Kuvat ovat vapaaehtois osallistujien tekemiä ja lataamia. Palvelu on vielä osittain kehitysvaiheessa ja siinä käytetty ohjelma on lisensoitu GNU GPLv2.0 -lisensillä.
Kuvahakemiston pyrkimyksenä on tarjota avoin vaihtoehto suljetuille kuvapankeille, kuten Unsplash, Pixbaby ja Adobe Stock, joiden lisenssiehdot ovat viime vuosina muuttuneet rajoittaviksi. Käyttö esimerkiksi WordPress-teemoissa on rajoittunut.
WordPress Photo Directoryssä on 2 231 kuvaa maaliskuussa 2022.
Historia

14. joulukuuta 2021 Matt Mullenweg ilmoitti WordPress Photo Directorysta State of the Word 2021 -tapahtumassa. Tammikuussa 2022 projektiin alettiin kerätä osallistujia ja jo helmikuussa avattiin oma kehittäjäsivusto, jossa seuraavaksi valittiin tiiminvetäjät.
Aiheesta muualla

WordPress Photo Directory
WordPress Photo Directoryn kehittäjäsivusto
WordPress Photo Directoryn kehittäjän käsikirja
WordPress Photo Directoryn rajapinta
WordPress Photo Directory Git-arkistossa
Vuohenputki

| Vuohenputki |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Apiales
Heimo::  Sarjakukkaiskasvit Apiaceae
Suku::  Vuohenputket Aegopodium
Laji::  podagraria
Kaksiosainen nimi
 Aegopodium podagraria  L. 
Katso myös
   Vuohenputki Wikispeciesissä   Vuohenputki Commonsissa 
Infobox OKNimi-testi OK: 
Vuohenputki eli lehtovuohenputki (Aegopodium podagraria) on monivuotinen, hyönteispölytteinen sarjakukkaiskasvi. Vuohenputki on kauppayrtti.
Ulkonäkö ja koko

Vuohenputki kasvaa 30–100 cm korkeaksi. Kasvilla on voimakas maavarsi, josta se versoo joka kevät varsin aikaisin. Lehdet ovat kahteen kertaan kolmisormiset eli lehti jakautuu kolmeen osaan, joista kukin jakaantuu kolmeen lehdykkään, kukinto on kerrannainen sarja ja kukat vihertävän valkoiset. Pikkusarjoissa ei ole suojuslehtiä. Lehtiruodin kouru erottaa sen muun muassa myrkkykeisosta.
Vuohenputki muodostaa tiheitä yhtenäisiä kasvustoja ja tukahduttaa muut kasvit ympäristöstään. Pelkän maanpäällisen osan kitkeminen ei yleensä kasvia hävitä vaan se uusiutuu tehokkaasti maavarren palasista. Pienetkin juurenpätkät versovat helposti, ja varmin keino kasvin hävittämiseksi onkin multien vaihtaminen kokonaan.
Levinneisyys

Vuohenputki kasvaa luonnonvaraisena Euroopassa, mutta se on levinnyt rikkaruohona Pohjois-Amerikkaan. Suomessa se on alkuperäinen ja yleinen varjoisten ja multavien lehtojen ja puronvarsien kasvi Etelä- ja Keski-Suomessa Suomenselän eteläpuolella. Se on hyötynyt asutuksesta leviämällä metsittyville pelloille, pellonpientarille ja puutarhoihin luontaisella esiintymisalueellaan ja myös Pohjois-Suomessa.
Elinympäristö

Vuohenputki kasvaa rehevässä lehtomaassa ja kesannolle jätetyillä pelloilla. Puutarhassa se saattaa olla tehokkaan leviämisensä vuoksi kiusallinen ja vaikeasti hävitettävä rikkaruoho.
Käyttö

Keitetystä juurakosta ja lehdistä valmistetulla hauteella on auttava vaikutus nivelvaivoissa.
Vuohenputken nuoria lehtiä voi käyttää villivihanneksena, mutta lajinmäärityksessä pitää olla tarkkana: muun muassa myrkylliset myrkkykatko, myrkkykeiso ja hukanputki näyttävät hieman samanlaisilta. Vuohenputki muistuttaa kuitenkin ehkä eniten yleisenä kasvavaa vaaratonta karhunputkea (Angelica sylvestris).
Aiheesta muualla

Kasviatlas: Vuohenputken eli lehtovuohenputken levinneisyys Suomessa.
Pinkka, Lajintuntemuksen oppimisympäristö: Vuohenputki (Aegopodium podagraria)
Luontoportti: Vuohenputki (Aegopodium podagraria)
Valokki - nettikasvio: Vuohenputki (Aegopodium podagraria)
ITIS: Aegopodium podagraria (englanniksi)
United States Department of Agriculture (USDA): Aegopodium podagraria (englanniksi)
Águas Mornas

| Águas Mornas |
| --- | --- |
 Águas Mornasin kirkko
 lippu:  vaakuna
 Águas Mornas
 Koordinaatit: 27°41′38″S, 48°49′26″W 
Valtio:  Brasilia
Osavaltio:  Santa Catarina
Perustettu:  1961
Pinta-ala:  
 – Kokonaispinta-ala:  326,524 km²
Korkeus:  70 m
Väkiluku (2016):  6 206
 – Väestötiheys:  19 as./km²
 
 www.aguasmornas.sc.gov.br 
Infobox OKVirheellinen NIMI-arvo: 
Águas Mornas on kunta Santa Catarinan osavaltiossa Brasiliassa. Kunnassa on arviolta 6 206 asukasta (vuonna 2016) ja sen pinta-ala on 326,524 neliökilometriä.
Aiheesta muualla

Águas Mornas (portugaliksi)
Yleisö-Jussi

Yleisö-Jussi on Jussi-palkintojen jakamisen yhteydessä jaettava yleisöpalkinto. Se ei ole Jussi-palkinto eikä sille jaeta Jussi-patsasta. Se on vuoteen 2016 asti ollut juhlan televisioiman TV-yhtiön yleisöäänestyksen palkinto, joka on tehty yhteistyössä Filmiauran kanssa. Voittaja saa yleisön suosikkielokuvan kunniakirja ja se jaetaan Jussi-gaalassa. Ensimmäisen kerran palkinto jaettiin vuoden 1997 elokuville.
Voittajat

| Gaala | Voittaja |
| --- | --- |
1998: Kummeli Kultakuume
1999: Poika ja ilves
2000: Häjyt
2001: Levottomat
2002: 
2003: Menolippu Mombasaan
2004: Pahat pojat
2005: Keisarikunta
2006: Tyttö sinä olet tähti
2007: Duudsonit-elokuva
2008: Joulutarina
2009: Tummien perhosten koti
2010: Rööperi
2011: Napapiirin sankarit
2012: Varasto
2013: Nightmare – painajainen merellä
2014: 21 tapaa pilata avioliitto
2015: Autolla Nepaliin – Unelmien elokuva
2016: Luokkakokous
2017: Teit meistä kauniin
2018: Tuntematon sotilas
2019: Veljeni vartija
2020: Olen suomalainen
2021: Aika jonka sain
2022: Syke-elokuva: Hätätila
2023: MC Helper beKINGs
2024: Lapua 1976
Wysokie Mazowieckien piirikunta

Wysokie Mazowieckien piirikunta (puol. powiat wysokomazowiecki) on yksi Podlasian voivodikunnan piirikunnista. Piirikunnan arvioitu väkiluku oli vuoden 2019 lopussa 56 860. Siihen kuuluvat yhdeksän kuntaa ovat Ciechanowiec, Czyżew, Klukowo, Kobylin-Borzymy, Kulesze Kościelne, Nowe Piekuty, Sokoły, Szepietowo ja Wysokie Mazowieckie.
Wysokie Mazowieckien piirikunnan pinta-alasta noin 986 km² on maatalousmaata ja noin 239 km² metsämaata.
Piirikunnan väestöpyramidi 2014.
Vuoden 2019 lopussa piirikunnan asukkaista 49,5 prosenttia oli naispuolisia ja 50,5 prosenttia miespuolisia. Alle 18-vuotiaat muodostivat 18,1 prosenttia piirikunnan väestöstä, työikäiset 60,1 prosenttia ja eläkeikäiset 21,7 prosenttia väestön keski-iän ollessa 41,8 vuotta. Vuonna 2019 piirikunnassa syntyi 553 lasta. Wysokie Mazowieckien piirikunnan väkiluvun ennakoidaan pienenevän 43 676 asukkaaseen vuoteen 2050 mennessä.
Aiheesta muualla

Kuvia tai muita tiedostoja aiheesta Wysokie Mazowieckien piirikunta Wikimedia Commonsissa
Wintersong

| Wintersong Sarah McLachlan |
| --- | --- | --- |

Studioalbumin tiedot
 Julkaistu: 17. lokakuuta 2006
 Tuottaja(t): Pierre Marchand
 Tyylilaji: joulumusiikki
 Kesto: 45.43
 Levy-yhtiö: Nettwerk, Arista
Sarah McLachlanin muut julkaisut
| Afterglow 2003 | Wintersong 2006 | Laws of Illusion 2010 |
Wintersong on Sarah McLachlanin 17. lokakuuta 2006 julkaisema Grammy-ehdokkuuden saanut joululauluja sisältävä albumi. Sen tuottajana toimi Pierre Marchand. Levy-yhtiöt olivat Arista Records ja Nettwerk. Albumin kesto on 45 minuuttia ja 43 sekuntia. Singleinä siltä julkaistiin kappaleet "River" (2006), "Have Yourself A Merry Little Christmas" (2007) ja "Happy Xmas (War Is Over)" (2007). "River" saavutti Billboard Hot 100 -listan 71. sijan.
Albumi nousi Billboard Hot 200 -listan seitsemännelle sijalle. Se on myynyt RIAA:n sertifioimaa platinaa ja Kanadassa kaksinkertaista platinaa.
Myös jazzmuusikko Diana Krallia kuullaan levyllä. Levyllä esiintyvien joukossa on lisäksi muiden muassa kontrabassoa soittava Jim Creeggan.
Kappaleet

Happy Xmas (War Is Over) – 3.28 (säv. John Lennon, Yoko Ono)
What Child Is This? (Greensleeves) – 3.31 (säv. William Chatterton Dix)
River – 4.02 (säv. Joni Mitchell)
Wintersong – 3.31 (säv. Sarah McLachlan)
I'll Be Home for Christmas – 3.15 (säv. Walter Kent, Kim Gannon)
O Little Town of Bethlehem – 3.51 (säv. Phillips Brooks, Lewis Redner)
The First Noel / Mary Mary – 5.00 (kansanlaulu)
Silent Night – 3.48 (säv. Josef Mohr, Franz X. Gruber)
Song for a Winter's Night – 3.48 (säv. Gordon Lightfoot)
Have Yourself a Merry Little Christmas – 3.44 (säv. Hugh Martin, Ralph Blane)
In the Bleak Mid Winter – 3.46 (kansanlaulu)
Christmas Time Is Here – 3.59 (feat. Diana Krall, säv. Vince Guaraldi)
Arvostelut

Allmusic:
Entertainment Weekly: B+
Aiheesta muualla

Allmusic.com: Wintersong > Overview (englanniksi)
Käännös suomeksi
Émile Fisseux

| Mitalit> Maa:   Ranska.Miesten jousiammunta. Olympialaiset  | Mitalit> Maa:   Ranska.Miesten jousiammunta. Olympialaiset  | Mitalit> Maa:   Ranska.Miesten jousiammunta. Olympialaiset  | Maa:   Ranska> Miesten jousiammunta. |
| --- | --- | --- | --- |
|  Pronssia | Pariisi 1900 | 50 m Au Cordon Doré |  |
Émile Fisseux oli ranskalainen jousiampuja ja olympiamitalisti. Hän osallistui Pariisin olympialaisiin 1900 ja Lontoon kisoihin 1908. Fisseux voitti Pariisissa pronssia 50 metrin Au Cordon Doré-kilpailussa ja sijoittui Lontoossa kahdeksan vuotta myöhemmin kolmanneksitoista Continental Style-kilpailussa.
Winterswijk

| Winterswijk |
| --- | --- |
 Winterswijkin kunnantalo
 lippu:  vaakuna

 Koordinaatit: 51°58′N, 56°43′E 
Valtio:  Alankomaat
Provinssi:  Gelderland
Hallinto:  
 – Asutustyyppi:  Kunta
 – Pormestari:  Thijs van Beem
Pinta-ala:  
 – Kokonaispinta-ala:  138.8 km²
 – Maa:  138.25 km²
 – Josta vettä:  0.55 km² 
Väkiluku (1.2.2008):  29 187
 – Väestötiheys:  211 as./km²
Aikavyöhyke:  UTC+1
 – Kesäaika:  UTC+2
Postinumero:  7100-7109, 7113, 7115, 7119
 
 www.winterswijk.nl 
Infobox OKVirheellinen NIMI-arvo: 
Winterswijk on kunta Alankomaissa, Gelderlandin provinssissa. Asukkaita kunnassa on 29 187 (1.2.2008) ja väestötiheys on 211/km². Kunnan pinta-ala on 138,8 neliökilometriä, josta vettä on 0,55 km². Winterswijkin pormestarina toimii Thijs van Beem. Winterswijkin keskuspaikka on samanniminen kuin kuntakin.
Winterswijkin kunta muodostuu seuraavista asutuskeskuksista: Meddo, Huppel, Henxel, Ratum, Brinkheurne, Kotten, Woold, Miste ja Corle.
Winterswijkin naapurikunnat ovat Vreden koillisessa, Stadtlohn ja Südlohn idässä, Borken kaakossa, Rhede etelässä, Bocholt ja Aalten lounaassa ja Oost Gelre luoteessa. Kuusi ensimmäisenä mainittua sijaitsevat Saksan puolella.
Historia

Nykyisen Winterswijkin paikalla oli jo 1 000 vuotta sitten kylä. Vanhimmat dokumentit itsenäisen Winterwijkin kunnan perustamisesta ovat peräisin 1000-luvulta. Kylän vanhin rakennus oli kirkko. Vuosisatojen aikana Winterswijk kehittyi pääasiassa maatalousyhteisöksi. Kehitys päättyi 1900-luvulla, kun teollinen vallankumous saavutti paikkakunnan ja väki alkoi työskennellä kylän monissa tekstiilitehtaissa. 1970-luvun lopulla viimeinenkin suuri tekstiilitehdas kuitenkin lopetti.
Kuuluisia asukkaita

Max van Dam, taiteilija
Erny Green, laulaja-lauluntekijä
Jelmer Gussinklo (s. 1982), radiojuontaja
Gerrit Komrij (s. 1944), kirjailija ja runoilija
Martijn Meerdink (s. 1976), jalkapalloilija
Dick Mol (s. 1955), paleontologi
Willem van Otterloo (1907–1978), säveltäjä
Bram Stemerdink (s. 1936), poliitikko (PvdA)
Jan Vreman (s. 1965), jalkapalloilija
Jurgen Wevers (s. 1979), jalkapallomaalivahti
W. S. J. Tenkink (1867–1922), poliitikko ja Doetinchemin pormestari
Aad Nuis, poliitikko
Daniel Sahuleka, laulaja
Ernst Daniël Smid, laulaja ja televisiojuontaja
Aiheesta muualla

Kuvia tai muita tiedostoja aiheesta Winterswijk Wikimedia Commonsissa
Virallinen kotisivu (hollanniksi)
Kartta Winterswijkin kunnasta. Rajat esittävät osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen).
Émile Duboisson

| Mitalit> Maa:   Belgia. Olympialaiset .Miesten voimistelu | Mitalit> Maa:   Belgia. Olympialaiset .Miesten voimistelu | Mitalit> Maa:   Belgia. Olympialaiset .Miesten voimistelu | Maa:   Belgia> .Miesten voimistelu |
| --- | --- | --- | --- |
|  Pronssia | Antwerpen 1920 | joukkuekilpailu, ruotsalaissysteemi |  |
Émile Duboisson oli belgialainen voimistelija. Hän kilpaili vuoden 1920 kesäolympialaisissa Antwerpenissä ja oli siellä mukana saamassa pronssia ruotsalaissysteemin joukkuekilpailussa.
Warm Bodies

| Warm Bodies |
| --- | --- |

Ohjaaja:  Jonathan Levine
Käsikirjoittaja:  Jonathan Levine
Perustuu:  Isaac Marionin romaaniin Warm Bodies
Tuottaja:  David Hoberman, Todd Lieberman, Bruna Papandrea
Säveltäjä:  Marco Beltrami, Buck Sanders
Kuvaaja:  Javier Aguirresarobe
Leikkaaja:  Nancy Richardson
Pääosat:  Nicholas Hoult, Teresa Palmer
Valmistustiedot
Valmistusmaa:   Yhdysvallat
Tuotantoyhtiö:  Summit Entertainment
Levittäjä:  Summit Entertainment ProVideo Netflix
Ensi-ilta:   1. helmikuuta 2013
Kesto:  98 minuuttia
Alkuperäiskieli:  englanti
Budjetti:  35 000 000 dollaria
Tuotto:  116 980 662 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Warm Bodies on vuonna 2013 ensi-iltansa saanut Jonathan Levinen ohjaama ja käsikirjoittama zombielokuva, joka perustuu Isaac Marion samannimiseen romaaniin. Sen pääosissa ovat Nicholas Hoult, Teresa Palmer ja Analeigh Tipton.
Juoni

Maailma on luisunut sekasortoon ja osa sen ihmisistä on muuttunut ihmisten aivoja janoaviksi zombeiksi. Colonel Grigio on omistanut elämänsä zombien lahtaamiselle ja hänen jalanjäljissään kulkee miehen tytär Julie, joka isänsä tavoin yrittää päästää päiviltä niin monta epäkuollutta kuin mahdollista. Erään epäonnistuneen metsästysreissun seurauksena Julie joutuu zombien piirittämäksi ystäviensä kanssa. Paikalle saapuu myös nuori zombi nimeltään R, joka hyökkää Julien poikaystävän kimppuun ja syö tämän aivot. Sen seurauksena R saa pojan muistot ja ihastuu korviaan myöten Julieen. Hän johdattaa kauhusta kankean tytön kotiinsa, vanhaan lentokoneeseen ja sanoo suojelevansa tätä muilta zombeilta. Tahtomattaan Julie alkaa viihtyä zombipojan seurassa ja heistä tulee ystäviä. Julie päättää kuitenkin palata kotiin, mutta R seuraa häntä. Julie alkaa pian huomata, että poika alkaa muuttua inhimillisemmäksi ja yrittää vakuuttaa isänsäkin asiasta, huonoin tuloksin. Kun verta himoavat luurangot hyökkäävät, Julien ja R:n on yhdistettävä voimansa suojellakseen toisiaan ja orastavaa rakkautta. Julien isä kuitenkin päättää ampua pojan, jonka seurauksena tämä alkaa vuotaa verta. Kaikki huomaavat silloin, että R onkin muuttunut takaisin ihmiseksi. Zombit päätetään päästä ihmiskunnan sisälle, jotta he voisivat löytää uudelleen ihmisyytensä ja elää elämänsä onnellisena loppuun asti.
Näyttelijät

| 0 | 1 | 2 |
| --- | --- | --- |
|  Nicholas Hoult  | … |  R   |
|  Teresa Palmer  | … |  Julie Grigio   |
|  Rob Corddry  | … |  M   |
|  Dave Franco  | … |  Perry Kelvin   |
|  Analeigh Tipton  | … |  Nora   |
|  Cory Hardrict  | … |  Kevin   |
|  John Malkovich  | … |  Colonel Grigio   |
|  Vincent Leclerc  | … |  Perryn isä   |
Tuotanto

Elokuvaa kuvattiin  Montréalissa, Québecissä. Syyskuussa 2011 elokuvaa kuvattiin Kanadassa, jossa elokuvan lentokenttä sijaitsee. Lentokenttä-kuvaukset kuvattiin paikassa Montreal-Mirabel International Airport.
Aiheesta muualla

Virallinen sivusto (englanniksi)
Warm Bodies Internet Movie Databasessa (englanniksi)
Warm Bodies Box Office Majossa (englanniksi)
Warm Bodies Rotten Tomatoesissa (englanniksi)
Warm Bodies Metacriticissä (englanniksi)
Yankarin luonnonsuojelualue

Afrikannorsuja Yankarissa.
Yankarin luonnonsuojelualue, entinen Yankarin kansallispuisto, on suojeltu alue Nigeriassa Bauchin osavaltiossa.
Alueen pinta-ala on 2 254 neliökilometriä. Se on pääosin savannia, jokivarressa on suoalueita. Puistossa on myös kuumia lähteitä ja muinaisten asukkaiden hiekkakivestä kaivertamia vesisäiliöitä.
Yankarin eläimistöön kuuluvat monenlaiset antiloopit, elefantit, virtahevot, kirahvit, paviaanit, hyeenat, leijonat, leopardit ja krokotiilit.
Puisto perustettiin vuonna 1956 riistansuojelualueeksi. Siitä tuli kansallispuisto vuonna 1991. Se siirtyi osavaltion hallintaan ja luopui kansallispuiston statuksesta vuonna 2006.
Wiki Loves Monuments

Kilpailun virallinen logo.
Wiki Loves Monuments (WLM) on vuosittain syyskuussa järjestettävä kansainvälinen valokuvauskilpailu. Sen järjestävät eri puolilla maailmaa olevat Wikimedia-yhteisön jäsenet yhteistyökumppaneineen. Osallistujat ottavat valokuvia paikallisista historiallisista monumenteista ja kulttuuriperintökohteista omilla alueillaan ja lataavat ne Wikimedia Commonsiin. Tapahtuman tavoitteena on tuoda esiin osallistuvien maiden kulttuuriperintökohteita ja kannustaa ihmisiä ottamaan kuvia monumenteista. Näitä avoimen lisenssin alaisia kuvia voidaan käyttää uudelleen, ei vain Wikipediassa, vaan miltei kaikkialla.
Ensimmäinen Wiki Loves Monuments -kilpailu järjestettiin vuonna 2010 Hollannissa pilottihankkeena. Seuraavana vuonna se levisi muihin Euroopan maihin ja oli Guinnessin ennätystenkirjan mukaan vuoden 2011 Wiki Loves Monuments oli maailman suurin valokuvauskilpailu. Vuonna 2012 kilpailu laajeni Euroopan ulkopuolelle, yhteensä 35 osallistuvaan maahan. Wiki Loves Monuments 2012 sai aikaan yli 350 000 valokuvaa, historiallisia monumentteja latasi yli 15 000 osallistujaa. Vuonna 2013 Wiki Loves Monuments -kilpailu järjestettiin kuudessa maanosassa, mukaan lukien Antarktis, ja siihen osallistuttiin yli viidessäkymmenessä maassa ympäri maailmaa. Vuonna 2016 Wiki Loves Monumentsia tuki Unesco, kilpailussa oli 10 700 kilpailijaa 43 maasta, ja osallistuvia kuvia 277 000.
Suomessa kilpailu järjestettiin ensimmäistä kertaa syyskuussa 2017. Viidennen kerran Suomen osakilpailu järjestettiin syyskuussa 2021. Sekä Suomen osakilpailun että kansainvälisen WLM2021 -kilpailun voittajat julkistettiin huhtikuussa 2022.
Kansainvälisen kisan voittajat

2010
2011
2012
2013
2014
2015
2016
2017
2018
2019
2020
2021
Suomen kisan voittajat

2017, Helsingin kaupunginteatteri, Sandraa
2018, Vaajakosken vesivoimalaitos, Teuvo Salmenjoki
2019, Haltioletto, Eerik Lehto
2020, Koivukosken voimalaitos, Teuvo Salmenjoki
2021, Pasilan veturitallit, Ragnar Ljusström
2022, Gustavsvärn,  Teuvo Salmenjoki
Aiheesta muualla

Wikimedia Commonsissa on kuvia tai muita tiedostoja aiheesta .
Kansainvälisen kilpailun verkkosivut
Wiki Loves Monuments – Suomen kilpailun sivut
Wiki Loves Monuments -projektisivu Wikimedia Commonsissa
Wiki Loves Monuments in Finland -projektisivu Wikimedia Commonsissa
Guinness World Record Wiki Loves Monuments Maailman suurin valokuvauskilpailu
École nationale des chartes

École nationale des chartes
École nationale des chartes on ranskalainen grande école ja yliopisto PSL:ssä, joka on erikoistunut historiallisiin tieteisiin. Se on perustettu vuonna 1821. Kilpailevilla tenteillä rekrytoidut ja virkamiesharjoittelijan asemassa olevat opiskelijat saavat arkistonhoitaja-paleografin tutkinnon väitöskirjan suoritettuaan. He työskentelevät yleensä kulttuuriperinnön kuraattorina arkistoissa ja visuaalisissa aloilla, kirjaston kuraattorina tai humanististen ja yhteiskuntatieteiden luennoitsijoina ja tutkijoina. Vuonna 2005 koulussa otettiin käyttöön myös maisterin tutkinnot, joihin rekrytoitiin hakemussalkun perusteella, ja vuonna 2011 tohtorin tutkinnot.
Ylber Ramadani

Ylber Latif Ramadani (s. 12. huhtikuuta 1996 Starnberg, Saksa) on kosovolais-albanialainen jalkapalloilija, pelipaikaltaan puolustava keskikenttäpelaaja. Hän edustaa Italian Serie A:ssa pelaavaa Lecceä. Hän on aiemmin pelannut Kosovossa, Albaniassa, Tanskassa, Unkarissa ja Skotlannissa. Hän on pelannut Albanian A-maajoukkueessa vuodesta 2018.
Ramadani aloitti liigauransa Kosovossa ja edusti tammikuusta 2016 kesään 2017 saakka Albanian pääsarjassa Partizani Tiranaa. Kausina 2017–2021 hän edusti tanskalaisseura Vejleä ja pelasi Tanskan Superliigassa kausilla 2018–2019 ja 2020–2021 yhteensä 55 ottelua. Kahdella muulla kaudella joukkue pelasi 1. divisioonassa. Ramadani pelasi kaudella 2021–2022 MTK Budapestin joukkueessa 30 Unkarin liigan ottelua ja teki niissä kaksi maalia. Kaudella 2022–2023 hän edusti skotlantilaista Aberdeenia, jossa hän pelasi 37 valioliigaottelua ja teki niissä yhden maalin. Kaudella 2023–2024 hän pelasi italialaisseura Leccessä 34 Serie A -ottelua, jotka kaikki avauskokoonpanossa. Hän oli poissa kahdesta sarjaottelusta varoitusten aiheuttamien yhden ottelun pelikieltojen vuoksi ja kahdesta ottelussa sairastumisen vuoksi. Hän teki joulukuussa viime minuuttien 2–1-voittomaalin Frosinonea vastaan.
Ramadani pelasi Kosovon alle 19- ja alle 21-vuotiaiden maajoukkueissa sekä Albanian alle 21-vuotiaiden maajoukkueessa. Hän pelasi Albanian A-maajoukkueessa ensimmäisen kerran maaliskuussa 2018 ystävyysottelussa Norjaa vastaan. Hän kuuluu Albanian joukkueeseen EM-kilpailuissa 2024. Hän on pelannut kesäkuun 2024 puoliväliin mennessä 36 A-maaottelua, joissa hän on ollut 25 kertaa avauskokoonpanossa. Ainoan A-maaottelumaalinsa hän on tehnyt kesäkuussa 2019 EM-karsintaottelussa Moldovaa vastaan.